[{"text_idx": "#000000", "text": "To\u0308o\u0308d jagub! Vabade ametikohtade arv to\u0303usis u\u0308le 13 000"}, {"text_idx": "#000001", "text": "Statistikaameti andmetel oli selle aasta esimeses kvartalis Eesti ettevo\u0303tetes, asutustes ja organisatsioonides 13 076 vaba ametikohta, mis on 38% rohkem kui aasta varem samal ajal. To\u0308o\u0308andja algatusel lahkus ametist enam kui 4000 inimest."}, {"text_idx": "#000002", "text": "Vabade ja ho\u0303ivatud ametikohtade koguarv oli 631 445, millest suurima osa moodustasid to\u0308o\u0308tleva to\u0308o\u0308stuse, kaubanduse ja hariduse tegevusalad. Vabu ametikohti oli ko\u0303ige rohkem hulgi- ja jaekaubanduse (2515), to\u0308o\u0308tleva to\u0308o\u0308stuse (1530) ja hariduse (1480) tegevusaladel."}, {"text_idx": "#000003", "text": "Statistikaameti analu\u0308u\u0308tiku Argo Tarkiaineni so\u0303nul moodustas vabade ametikohtade ma\u0308a\u0308r ka\u0308esoleva aasta esimeses kvartalis ametikohtade koguarvust 2,1%. Ko\u0303ikidest vabadest ametikohtadest 32% olid avalikus sektoris. \u201eKo\u0303ige ko\u0303rgem vabade ametikohtade ma\u0308a\u0308r oli info ja side ning finants- ja kindlustustegevuse valdkondades ning madalaim kinnisvaraga seotud tegevusaladel,\u201c u\u0308tles ta."}, {"text_idx": "#000004", "text": "Enamik vabadest ametikohtadest asusid Harju maakonnas (80%), sealhulgas Tallinnas (70%), ja\u0308rgnesid Tartu (6,2%) ja Ida-Viru maakond (2,7%). Vabade ametikohtade ma\u0308a\u0308r oli ko\u0303rgeim Harju ja Valga maakonnas ning madalaim Jo\u0303geva ja Hiiu maakonnas."}, {"text_idx": "#000005", "text": "Esimeses kvartalis vo\u0303eti to\u0308o\u0308le 50 013 ja to\u0308o\u0308lt lahkus 44 193 inimest. To\u0308o\u0308jo\u0303u liikumist iseloomustav to\u0308o\u0308le vo\u0303etud ja to\u0308o\u0308lt lahkunute summa ehk to\u0308o\u0308jo\u0303u ka\u0308ive va\u0308henes eelmise aasta esimese kvartaliga vo\u0303rreldes 7%. \u201eTo\u0308o\u0308le vo\u0303etud ning ka to\u0308o\u0308lt lahkunud inimeste arvu poolest olid eesotsas hulgi- ja jaekaubanduse, to\u0308o\u0308tleva to\u0308o\u0308stuse ning ehituse tegevusalad. To\u0308o\u0308andja algatusel lahkus ametist 4640 to\u0308o\u0308tajat, mis moodustas 10% ko\u0303igist to\u0308o\u0308lt lahkunutest,\u201c lisas Tarkiainen."}, {"text_idx": "#000006", "text": "Talendiha\u0308a\u0308l #2: treeneri ja kogukonnajuhi to\u0308o\u0308st\nTeenindajate va\u0308rbamiseks tuleb strateegiat muuta\nTo\u0308o\u0308d jagub! Vabade ametikohtade arv to\u0303usis u\u0308le 13 000"}, {"text_idx": "#000008", "text": "Ei ole oluline, oled Sa va\u0308rbamas praegu, otsid alles no\u0303u vo\u0303i plaanid ulatuvad hoopis aastateks ette \u2013 oleme Su jaoks olemas juba ta\u0308na!"}, {"text_idx": "#000011", "text": "Ta\u0308ida va\u0308ljad a\u0308ra ja vajuta \"saada\", nii lihtne ongi! Hea oleks kui ta\u0308psustaksid nii organisatsiooni kui ka teenuse vo\u0303i valdkonda, mille kohta ku\u0308sid - see annab meile vo\u0303imaluse vastata vo\u0303imalikult ta\u0308pselt ja kiirelt. Vastame reeglina u\u0308he to\u0308o\u0308pa\u0308eva jooksul.Anzelika Ruubel / Talendibaasi tegevjuht"}]